《晋阳怀古 其七 怀裴晋公》
明代·何乔新

淮西有猘犬，狂吠何狺狺。庙谟方致讨，噬齧及四邻。

晋公秉旄钺，出顿激水滨。铁骑既萧萧，檀车亦辚辚。

颜愬争效捷，古通敢逡巡。元凶卒就戮，宠锡何来频。

归朝赞大猷，谠论常訚訚。青蝇纷来集，皇甫亦何人。

奉身归绿野，诗酒陶吾真。列阃仰旧德，四朝推宗臣。

高步姚宋后，谁能继芳尘。我歌平淮雅，清泪欲沾巾。

作者简介：何乔新（1427年-1502年）字廷秀，号椒丘，又号天苗。江西广昌旴江镇人，何文渊第三子。明代大臣。景泰五年（1454）中进士，后拜刑部侍郎。孝宗嗣位，万安、刘吉等忌乔新刚正，出为南京刑部尚书。未几，复代杜铭为刑部尚书。孝宗弘治元年（1488年）正月，吏部尚书王恕举荐为刑部尚书，弘治四年八月（1491年）辞官归里，辞官后杜门著述。弘治十五年十二月二十二日（1503年1月19日）卒，年七十六岁。正德十一年（1516年），追赠太子太保，次年追谥文肃。